SET ปิดบวก 4 จุด ฟื้นตัวตามภูมิภาค ลุ้นทดสอบแนวต้าน 1,823 จุด
SET ปิดบวก 4 จุด ฟื้นตัวตามภูมิภาค ลุ้นทดสอบแนวต้าน 1,823 จุด โดยดัชนีปิดตลาดวันนี้ ที่ระดับ 1,809.67 จุด บวก 3.78 จุด หรือ 0.21% มูลค่าการซื้อขาย 5.06 หมื่นล้านบาท
19 ก.พ. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,809.67 จุด บวก 3.78 จุด หรือ 0.21% มูลค่าการซื้อขาย 5.06 หมื่นล้านบาท
10 หุ้นดันดัชนีวันนี้

ด้านนายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยในวันนี้ปรับตัวขึ้นตามภูมิภาค โดยปริมาณซื้อขายมีการฟื้นตัวขึ้นมาจากเมื่อวันศุกร์ แต่อย่างไรก็ตาม ยังมองการฟื้นตัวดังกล่าวยังไม่ใช่การกลับขึ้นไปบวกอีกครั้ง แต่ยังเป็นการฟื้นตัวเพื่อพักฐานอยู่
ขณะเดียวกัน ยังเห็นแรงเทขายทำกำไรออกมาในหุ้นที่ยังขึ้นมาได้น้อยในช่วงที่ผ่านมา ซึ่งคาดว่าเป็นการขายทำกำไรในกลุ่มนักลงทุนสถาบันที่มีการเปลี่ยนตัวถือ โดยเป็นหุ้นในกลุ่มการแพทย์ และหุ้นที่มีแนวโน้มผลประกอบการเติบโต อย่างกลุ่ม ค้าปลีก ส่วนหุ้นในกลุ่มพลังงาน และปิโตรเคมี ยังคงมีการฟื้นตัวขึ้นมาสลับกับถูกเทขายทำกำไรเป็นระยะ
ส่วนแนวโน้มตลาดหุ้นไทยในวันพรุ่งนี้ ประเมินว่า ดัชนีจะเคลื่อนไหวในกรอบ 1,802 – 1,823 จุด โดยเป็นการฟื้นตัวขึ้นทดสอบแนวต้านทีละระดับที่ 1,815 จุด และ 1,823 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL มูลค่าการซื้อขาย 3,776.08 ล้านบาท ปิดที่ 83.75บาท เพิ่มขึ้น 2.50 บาท
PTT มูลค่าการซื้อขาย 3,241.13 ล้านบาท ปิดที่ 488.00 บาท เพิ่มขึ้น 2.00 บาท
AOT มูลค่าการซื้อขาย 1,848.26 ล้านบาท ปิดที่ 69.25 บาท เพิ่มขึ้น 0.50 บาท
PTTGC มูลค่าการซื้อขาย 1,697.39 ล้านบาท ปิดที่ 94.25 บาท เพิ่มขึ้น 0.50 บาท
IVL มูลค่าการซื้อขาย 1,501.99 ล้านบาท ปิดที่ 54.75 บาท ลดลง 0.25 บาท
ตลาดหุ้นเอเชีย
